CELEX: 62007CA0213
Language: et
Date: 2008-12-16 00:00:00
Title: Kohtuasi C-213/07: Euroopa Kohtu (suurkoda) 16. detsembri 2008 . aasta otsus (Symvoulio tis Epikrateias'e (Kreeka) eelotsusetaotlus) — Michaniki AE versus Ethniko Symvoulio Radiotileorasis, Ypourgos Epikrateias (Ehitustööde riigihange — Direktiiv 93/37/EMÜ — Artikkel 24 — Riigihankemenetlusest kõrvaldamise põhjused — Siseriiklikud meetmed, mille kohaselt ehitustööde riigihankesektor ja meediasektor on kokkusobimatud)

21.2.2009   
            
            
               ET
            
            
               Euroopa Liidu Teataja
            
            
               C 44/11
            
         Euroopa Kohtu (suurkoda) 16. detsembri 2008. aasta otsus (Symvoulio tis Epikrateias'e (Kreeka) eelotsusetaotlus) — Michaniki AE versus Ethniko Symvoulio Radiotileorasis, Ypourgos Epikrateias
   (Kohtuasi C-213/07) (1)
   
   (Ehitustööde riigihange - Direktiiv 93/37/EMÜ - Artikkel 24 - Riigihankemenetlusest kõrvaldamise põhjused - Siseriiklikud meetmed, mille kohaselt ehitustööde riigihankesektor ja meediasektor on kokkusobimatud)
   (2009/C 44/18)
   Kohtumenetluse keel: kreeka
   Eelotsusetaotluse esitanud kohus
   Symvoulio tis Epikrateias
   Põhikohtuasja pooled
   
      Hageja: Michaniki AE
   
      Kostja: Ethniko Symvoulio Radiotileorasis, Ypourgos Epikrateias
   Menetluses osales: Elliniki Technodomiki Techniki Ependytiki Viomichaniki AE, Pantechniki AE õigusjärglane, Syndesmos Epicheiriseon Periodikou Typou
   Kohtuasja ese
   Eelotsusetaotlus — Nõukogu 14. juuni 1993. aasta direktiivi 1993/37/EMÜ, millega kooskõlastatakse riiklike ehitustöölepingute sõlmimise kord (EÜT L 199, lk 54; ELT eriväljaanne 06/02, lk 163) artikli 24 tõlgendamine — Kas tööettevõtjate riigihankemenetlusest kõrvaldamise põhjuste nimekiri on ammendav või mitte
   Resolutiivosa
   
               1.
            
            
               Nõukogu 14. juuni 1993. aasta direktiivi 93/37/EMÜ, millega kooskõlastatakse riiklike ehitustöölepingute sõlmimise kord, muudetud Euroopa Parlamendi ja nõukogu 13. oktoobri 1997. aasta direktiiviga 97/52/EÜ, artikli 24 esimest lõiku tuleb tõlgendada nii, et see loetleb ammendavalt ettevõtja ehitustööde riigihankemenetlusest kõrvaldamist õigustavad põhjused, mis põhinevad tema ametialaste omadustega seonduvatel objektiivsetel teguritel. Nimetatud direktiiviga ei ole vastuolus siiski see, kui liikmesriik näeb ette muid kõrvaldamise meetmeid selleks, et tagada pakkujate võrdse kohtlemise põhimõtte ning läbipaistvuse põhimõtte järgimine, eeldusel, et sellised meetmed ei ületa selle eesmärgi saavutamiseks vajalikku.
            
         
               2.
            
            
               Ühenduse õigust tuleb tõlgendada nii, et sellega on vastuolus siseriiklik õigusnorm, mis — järgides küll riigihankemenetluste puhul õiguspäraseid pakkujate võrdse kohtlemise ning läbipaistvuse eesmärke — sätestab vääramatu eelduse, et meediasektoris tegutseva ettevõtja omaniku, osaniku, põhiaktsionäri või otsustusõigusega isiku staatus on kokkusobimatu sellise äriühingu omaniku, osaniku, põhiaktsionäri või otsustusõigusega isiku staatusega, keda riik või laias tähenduses avaliku sektori juriidiline isik volitab täitma ehitustööde, asjade või teenuste riigihankelepingut.
            
         
      (1)  ELT C 140, 23.6.2007.